Vidusezers (Garkalnes pagasts)

Vidusezers (arī Vidus ezers, Lielais Maku ezers un Lielais Mārku ezers)Vietvārdu datubāze ir beznoteces ezers Ropažu novada Garkalnes pagasta rietumos, starpkāpu ieplakā Lielā Jūgezera (Jaunciema) mežā starp Jaunciemu un Bukultiem.ezeri.lv Ezers pieder tuvu izvietotai līdzīgu ezeru grupai, kurā ietilpst arī Līņezers un Maku ezers. Ezers ar brūnu ūdeni, stipri aizaudzis, dibens dūņains, krasti zemi, lielākoties pārpurvoti un grūti pieejami. Netālu no ZR malas atrodas 9,5 m vjl. augsta kāpa.

Ezera krastos aug Latvijas Sarkanajā grāmatā iekļautā slaidā spilve, novēroti īpaši aizsargājamais jūras ērglis, kā arī dzērves, paugurknābja gulbis, zivju gārnis un vairākas pīļu sugas. Nākotnē iecerēts privāto teritoriju apbūvēt.

 Attēlu galerija 

 Atsauces 

Kategorija:Ropažu novada ezeri
Kategorija:Garkalnes pagasts